**ΕΞΑΙΡΕΤΙΚΑ ΕΠΕΙΓΟΝ**

Πληροφορίες: Χριστίνα Σαμαρά

**Αθήνα: 15.05.2017**

**Αρ. Πρωτ.: 759**

**Προς: -Πρόεδρο και μέλη Διαρκούς Επιτροπής Οικονομικών Υποθέσεων της Βουλής**

ΚΟΙΝ:

- Όλους τους Βουλευτές της χώρας

- Φορείς Μέλη Ε.Σ.Α.μεΑ.

**Θέμα: Κατάθεση προτάσεων της Ε.Σ.Α.μεΑ. που αφορούν στα άτομα με αναπηρία, με χρόνιες παθήσεις και τις οικογένειές τους, στο σχέδιο νόμου με τίτλο «Συνταξιοδοτικές διατάξεις δημοσίου και τροποποίηση διατάξεων του ν. 4387/2016, μέτρα εφαρμογής των δημοσιονομιών στόχων και μεταρρυθμίσεων, μέτρα κοινωνικής στήριξης και εργασιακές ρυθμίσεις, μεσοπρόθεσμο πλαίσιο δημοσιονομικής στρατηγικής 2018-2021 και λοιπές διατάξεις»**

**Κύριε Πρόεδρε,**

Η Ε.Σ.Α.μεΑ. με το παρόν καταθέτει τις προτάσεις της στο σχέδιο νόμου: **«Συνταξιοδοτικές διατάξεις δημοσίου και τροποποίηση διατάξεων του ν. 4387/2016, μέτρα εφαρμογής των δημοσιονομιών στόχων και μεταρρυθμίσεων, μέτρα κοινωνικής στήριξης και εργασιακές ρυθμίσεις, μεσοπρόθεσμο πλαίσιο δημοσιονομικής στρατηγικής 2018-2021 και λοιπές διατάξεις»** και ζητάει να κληθεί η Ε.Σ.Α.μεΑ. σε ακρόαση κατά τη συζήτησή του στη συνεδρίαση της Βουλής, προκειμένου να αναπτύξει τις προτάσεις της.

Τα άτομα με αναπηρία, χρόνιες παθήσεις και οι οικογένειές τους έχουν πληγεί με τον πιο σκληρό τρόπο από την οικονομική κρίση και τις οριζόντιες μνημονιακές πολιτικές. Τα μέτρα λιτότητας που επιβλήθηκαν όλα τα τελευταία χρόνια της κρίσης, αύξησαν δραματικά τη διαχρονική ανεργία και τη φτώχεια των ατόμων με αναπηρία και υπονόμευσαν την πρόοδο εφαρμογής της Σύμβασης των Ηνωμένων Εθνών για τα Δικαιώματα των Ατόμων με Αναπηρία, την οποία η χώρα μας κύρωσε αποδεχόμενη την υποχρέωση εφαρμογής της με το ν.4074/2012.

Με το παρόν, θέτουμε υπόψη σας το πλαίσιο των μέτρων προστασίας που πρέπει να ληφθούν άμεσα στο εκ λόγω σχέδιο νόμου, έτσι ώστε να υπάρξει προστασία των ατόμων με αναπηρία, με χρόνιες παθήσεις και των οικογενειών τους.

**Προτάσεις - Συμπληρώσεις - Τροποποιήσεις επί των άρθρων του νομοσχεδίου.**

**Άρθρο 1 Τροποποίηση διατάξεων του ν. 4387/2016 για τις συντάξεις Δημοσίου**

1. Στο τέλος της παρ. 1 ζητάμε να προστεθεί εδάφιο ως εξής:

***«Οι προσαρμογές αυτές δεν έχουν εφαρμογή σε όσους******συνταξιοδοτούνται με βάση τις διατάξεις του ν. 612/77 είτε με βάση τις διατάξεις που παραπέμπουν σε αυτές και ισχύουν κάθε φορά, ή με βάση τις διατάξεις που αναφέρονται στα πρόσωπα του τετάρτου εδαφίου της περίπτωσης α` της παραγράφου 1 των άρθρων 1 και 26 του π.δ. 169/2007 (ΦΕΚ 210 Α`) είτε με βάση τις διατάξεις που παραπέμπουν σε αυτές, όπως ισχύουν κάθε φορά, καθώς και σε όλους τους συνταξιούχους αναπηρίας με ποσοστό 67% και άνω. Στον υπολογισμό του ανώτατου ορίου καταβολής σύνταξης που αφορά στα άτομα με αναπηρία ή χρόνια πάθηση και των οικογενειών που έχουν μέλη τους άτομα με αναπηρία να υπολογίζεται μόνο το ποσό της κύριας σύνταξης, ώστε να μην προσμετρούνται τα πάσης φύσεως επιδόματα αναπηρίας (εξωιδρυματικό επίδομα και επίδομα απολύτου αναπηρίας)»*** λαμβάνοντας υπόψη ότι τα επιδόματα δίνονται στα άτομα με αναπηρία για την αντιμετώπιση του πρόσθετου κόστους διαβίωσης που προκύπτει από την αναπηρία.

1. Στο τέλος της παρ. 2 ζητάμε να προστεθεί εδάφιο ως εξής:

***«Οι προσαρμογές αυτές δεν έχουν εφαρμογή σε όσους συνταξιοδοτούνται με βάση τις διατάξεις του ν. 612/77 είτε με βάση τις διατάξεις που παραπέμπουν σε αυτές και ισχύουν κάθε φορά, ή με βάση τις διατάξεις που αναφέρονται στα πρόσωπα του τετάρτου εδαφίου της περίπτωσης α` της παραγράφου 1 των άρθρων 1 και 26 του π.δ. 169/2007 (ΦΕΚ 210 Α`) είτε με βάση τις διατάξεις που παραπέμπουν σε αυτές, όπως ισχύουν κάθε φορά, καθώς και σε όλους τους συνταξιούχους αναπηρίας με ποσοστό 67% και άνω. Στον υπολογισμό του ανώτατου ορίου καταβολής σύνταξης που αφορά στα άτομα με αναπηρία ή χρόνια πάθηση και των οικογενειών που έχουν μέλη τους άτομα με αναπηρία να υπολογίζεται μόνο το ποσό της κύριας σύνταξης, ώστε να μην προσμετρούνται τα πάσης φύσεως επιδόματα αναπηρίας (εξωιδρυματικό επίδομα και επίδομα απολύτου αναπηρίας)»*** λαμβάνοντας υπόψη ότι τα επιδόματα δίνονται στα άτομα με αναπηρία για την αντιμετώπιση του πρόσθετου κόστους διαβίωσης που προκύπτει από την αναπηρία.

**Άρθρο 2. Τροποποίηση διατάξεων του ν. 4387/2016 για τις συντάξεις ασφαλιστικών φορέων.**

Στο τέλος της παρ. 1 ζητάμε την ζητάμε να προστεθεί εδάφιο ως εξής:

***«Οι προσαρμογές αυτές δεν έχουν εφαρμογή σε όσους συνταξιοδοτούνται με βάση τις διατάξεις του ν. 612/77 είτε με βάση τις διατάξεις που παραπέμπουν σε αυτές και ισχύουν κάθε φορά, ή με βάση τις διατάξεις που αναφέρονται στα πρόσωπα του τετάρτου εδαφίου της περίπτωσης α` της παραγράφου 1 των άρθρων 1 και 26 του π.δ. 169/2007 (ΦΕΚ 210 Α`) είτε με βάση τις διατάξεις που παραπέμπουν σε αυτές, όπως ισχύουν κάθε φορά, καθώς και σε όλους τους συνταξιούχους αναπηρίας με ποσοστό 67% και άνω. Στον υπολογισμό του ανώτατου ορίου καταβολής σύνταξης που αφορά στα άτομα με αναπηρία ή χρόνια πάθηση και των οικογενειών που έχουν μέλη τους άτομα με αναπηρία να υπολογίζεται μόνο το ποσό της κύριας σύνταξης, ώστε να μην προσμετρούνται τα πάσης φύσεως επιδόματα αναπηρίας (εξωιδρυματικό επίδομα, επίδομα απολύτου αναπηρίας)»*** λαμβάνοντας υπόψη ότι τα επιδόματα δίνονται στα άτομα με αναπηρία για την αντιμετώπιση του πρόσθετου κόστους διαβίωσης που προκύπτει από την αναπηρία.

Στο τέλος της παρ. 2 ζητάμε την ζητάμε να προστεθεί εδάφιο ως εξής:

***«Οι προσαρμογές αυτές δεν έχουν εφαρμογή σε όσους συνταξιοδοτούνται με βάση τις διατάξεις του ν. 612/77 είτε με βάση τις διατάξεις που παραπέμπουν σε αυτές και ισχύουν κάθε φορά, ή με βάση τις διατάξεις που αναφέρονται στα πρόσωπα του τετάρτου εδαφίου της περίπτωσης α` της παραγράφου 1 των άρθρων 1 και 26 του π.δ. 169/2007 (ΦΕΚ 210 Α`) είτε με βάση τις διατάξεις που παραπέμπουν σε αυτές, όπως ισχύουν κάθε φορά, καθώς και σε όλους τους συνταξιούχους αναπηρίας με ποσοστό 67% και άνω. Στον υπολογισμό του ανώτατου ορίου καταβολής σύνταξης που αφορά στα άτομα με αναπηρία ή χρόνια πάθηση και των οικογενειών που έχουν μέλη τους άτομα με αναπηρία να υπολογίζεται μόνο το ποσό της κύριας σύνταξης, ώστε να μην προσμετρούνται τα πάσης φύσεως επιδόματα αναπηρίας (εξωιδρυματικό επίδομα και επίδομα απολύτου αναπηρίας)»*** λαμβάνοντας υπόψη ότι τα επιδόματα δίνονται στα άτομα με αναπηρία για την αντιμετώπιση του πρόσθετου κόστους διαβίωσης που προκύπτει από την αναπηρία.

Στο τέλος της παρ. 3 ζητάμε την ζητάμε να προστεθεί εδάφιο ως εξής:

***«Οι προσαρμογές αυτές δεν έχουν εφαρμογή σε όσους συνταξιοδοτούνται με βάση τις διατάξεις του ν. 612/77 είτε με βάση τις διατάξεις που παραπέμπουν σε αυτές και ισχύουν κάθε φορά, ή με βάση τις διατάξεις που αναφέρονται στα πρόσωπα του τετάρτου εδαφίου της περίπτωσης α` της παραγράφου 1 των άρθρων 1 και 26 του π.δ. 169/2007 (ΦΕΚ 210 Α`) είτε με βάση τις διατάξεις που παραπέμπουν σε αυτές, όπως ισχύουν κάθε φορά, καθώς και σε όλους τους συνταξιούχους αναπηρίας με ποσοστό 67% και άνω. Στον υπολογισμό του ανώτατου ορίου καταβολής σύνταξης που αφορά στα άτομα με αναπηρία ή χρόνια πάθηση και των οικογενειών που έχουν μέλη τους άτομα με αναπηρία να υπολογίζεται μόνο το ποσό της κύριας σύνταξης, ώστε να μην προσμετρούνται τα πάσης φύσεως επιδόματα αναπηρίας (εξωιδρυματικό επίδομα, επίδομα απολύτου αναπηρίας)»,*** λαμβάνοντας υπόψη ότι τα επιδόματα δίνονται στα άτομα με αναπηρία για την αντιμετώπιση του πρόσθετου κόστους διαβίωσης που προκύπτει από την αναπηρία.

**Άρθρο 3 Επίδομα Στέγασης**

Στο επίδομα στέγασης, ενοικίου ή δανείου ατόμου με αναπηρία και ιδιαίτερα ατόμου με βαριά κινητική αναπηρία, θα πρέπει να ληφθούν υπόψη οι πρόσθετες ανάγκες που πηγάζουν από την αναπηρία και συνεπώς πρέπει να προβλεφθεί ειδική ενίσχυση για την υποστήριξη των ατόμων με αναπηρία ή χρόνια πάθηση και των οικογενειών τους ώστε να μπορέσουν να μείνουν στα σπίτια τους.

Η Ε.Σ.Α.μεΑ. ζητάει στο παρόν άρθρο να ληφθεί ειδική μέριμνα για τα άτομα με βαριές κινητικές αναπηρίες και των οικογενειών που βαρύνονται φορολογικά με άτομα με βαριές αναπηρίες, λαμβάνοντας υπόψη και το πρόσθετο κόστος που απαιτείται από τους ίδιους για την μετατροπή της οικείας τους ώστε να καταστεί προσβάσιμη.

**Άρθρο 4 Πρόγραμμα «Βρεφονηπιακή φροντίδα»**

Σε αυτό το άρθρο η Ε.Σ.Α.μεΑ. ζητάει να ληφθεί υπόψη κατά την εφαρμογή του προγράμματος, ειδική μέριμνα για τα παιδιά με αναπηρία, όπως τη διασφάλιση της λειτουργίας των Κέντρων Διημέρευσης και Ημερήσιας Φροντίδας (ΚΗΦ και ΚΔΗΦ ΑμεΑ) και μετά το 2019, που ολοκληρώνεται η χρηματοδότησή τους μέσω ΕΣΠΑ, τη διασφάλιση της λειτουργίας των ΚΔΑΠ-μεΑ και τη δημιουργία νέων, έτσι ώστε να λειτουργεί μία τουλάχιστον δομή ανά Δημοτικό Διαμέρισμα.

Ένα ακόμη σημείο που πρέπει να τονίσουμε, είναι η λήψη μέτρων για την καθολική πρόσβαση των παιδιών με αναπηρία σε όλους τους χώρους που παρέχεται πρόγραμμα βρεφονηπιακής φροντίδας, με την οριζόντια ενσωμάτωση των αρχών «Σχεδιασμός για όλους».

**Άρθρο 5 Σχολικά Γεύματα**

Σε αυτό το άρθρο η Ε.Σ.Α.μεΑ. ζητάει να ληφθούν υπόψη κατά την εφαρμογή του προγράμματος, οι ειδικές διατροφικές ανάγκες των παιδιών με χρόνιες παθήσεις, όπως παιδιά με σακχαρώδη διαβήτη.

**Άρθρο 7 Μέτρα Ενίσχυσης της εργασίας**

Σε αυτό το άρθρο προτείνουμε τη συμπερίληψη δράσεων προς όφελος των ατόμων με αναπηρία, δεδομένου ότι το μεγαλύτερο ποσοστό τους βρίσκεται εκτός αγοράς εργασίας.

Ως εκ τούτου προτείνουμε:

i) το εδάφιο β της παρ. 2 να συμπληρωθεί ως εξής (βλ. με έντονη γραμματοσειρά): ***«Επέκταση του προγράμματος ‘εγγύηση για τη νεολαία’ με έμφαση στους νέους που βρίσκονται εκτός απασχόλησης, εκπαίδευσης ή κατάρτισης, συμπεριλαμβανομένων και των νέων με αναπηρία».***

ii) μετά το εδάφιο δ) της παρ. 2 να συμπεριληφθεί εδάφιο ε) ως ακολούθως: ***«ε) Προγράμματα ενίσχυσης της απασχόλησης, της αυτο-απασχόλησης και της επιχειρηματικής δραστηριότητας ατόμων με αναπηρία».***

**Άρθρο 10. Τροποποιήσεις στις μειώσεις φόρου του Κώδικα Φορολογίας Εισοδήματος**

Σε αυτό το άρθρο ζητάμε τα πάσης φύσεως επιδόματα αναπηρίας (προνοιακά επιδόματα, εξωιδρυματικό επίδομα, επίδομα κίνησης, διατροφικό επίδομα νεφροπαθών και μεταμοσχευμένων συμπαγών οργάνων κ.λπ.) να μην προσμετρούνται στον υπολογισμό των εισοδηματικών κριτηρίων που αφορούν στα άτομα με αναπηρία ή χρόνια πάθηση και τις οικογένειες που έχουν μέλη τους άτομα με αναπηρία για τη φοροαπαλλαγή. Είναι σημαντικό να τονίσουμε για ακόμη μία φορά ότι τα επιδόματα δίνονται στα άτομα με αναπηρία για την αντιμετώπιση του πρόσθετου κόστους διαβίωσης που προκύπτει από την αναπηρία και δεν αποτελούν σε καμία περίπτωση εισόδημα προς φορολόγηση.

**Άρθρο 11 Τροποποιήσεις στον Ενιαίο Φόρο Ιδιοκτησίας Ακινήτων**

Σε αυτό το άρθρο ζητάμε:

1. Απαλλαγή όλων των ατόμων με αναπηρία με ποσοστό τουλάχιστον 67%, ανεξαρτήτως κατηγορίας αναπηρίας και των οικογενειών που βαρύνονται φορολογικά με άτομα με βαριά αναπηρία από τον ΕΝΦΙΑ, χωρίς εισοδηματικά κριτήρια για την α΄ κατοικία, καθώς και τη θέσπιση ειδικού καθεστώτος προστασίας των ατόμων με αναπηρία στον ΕΝΦΙΑ.
2. Τα πάσης φύσεως επιδόματα αναπηρίας (προνοιακά επιδόματα, εξωιδρυματικό επίδομα, επίδομα κίνησης, διατροφικό επίδομα νεφροπαθών και μεταμοσχευμένων συμπαγών οργάνων κ.λπ.) να μην προσμετρούνται στον υπολογισμό των εισοδηματικών κριτηρίων που αφορούν στα άτομα με αναπηρία ή χρόνια πάθηση και τις οικογένειες που έχουν μέλη τους άτομα με αναπηρία για τον ΕΝΦΙΑ, λαμβάνοντας υπόψη ότι τα επιδόματα δίνονται στα άτομα με αναπηρία για την αντιμετώπιση του πρόσθετου κόστους διαβίωσης που προκύπτει από την αναπηρία.
3. Να εξαιρεθούν τα άτομα με αναπηρία ή χρόνια πάθηση και οι οικογένειες που έχουν μέλη τους άτομα με αναπηρία από τα τεκμήρια κατά τον υπολογισμό των εισοδηματικών ορίων για τον ΕΝΦΙΑ.

**Με εκτίμηση**

**Ο ΠΡΟΕΔΡΟΣ**

**Ι. ΒΑΡΔΑΚΑΣΤΑΝΗΣ**

**Ο ΓΕΝ. ΓΡΑΜΜΑΤΕΑΣ**

**Ι. ΛΥΜΒΑΙΟΣ**